שינה: חשוב שילדיכם ישנו את מספר השעות המומלץ לגילם, ולתרגל איתם את שעות הקימה הקבועות כמה ימים לפני סיום החופש הגדול.
חלוקת התפריט לשלוש ארוחות עיקריות ולשתי ארוחות ביניים. מומלץ שהתפריט יכלול ירקות ופירות מ 5- צבעים שונים מידי יום. לכלול את 4 קבוצות המזון בכל ארוחה עיקרית: ירקות ופירות; דגנים; בשרים, דגים, מוצרי חלב,קטניות ; שומנים – רצוי מהצומח (למשל אבוקדו, זיתים, טחינה). חלב ומוצריו: חלב, יוגורט, גבינה – לפחות 3 מוצרי חלב ביום.
פעילות גופנית: חשוב שלצד הזמן המושקע בלימודים, יעסקו ילדיכם בפעילות גופנית באופן סדיר ולמשך 60 דקות לפחות מידי יום (אפשר במצטבר במהלך היום).
בריאות השן: תפקיד השיניים לסייע באכילה ובדיבור, והן גם משפיעות על מראה הפנים - לכן חשוב לשמור על בריאותן. יש להקפיד על הרגלי ניקיון הפה באמצעות צחצוח השיניים לפחות פעמיים ביום: בבוקר - אחרי ארוחת הבוקר; ובערב - לפני השינה. חשוב מאוד שהילדים יבדקו כל חצי שנה עד שנה על ידי רופא שיניים, או בהתאם להמלצת הרופא.
צוות מרכז בריאות הילד בכללית קריית מלאכי מאחל לכל ההורים והילדים שנת לימודים בריאה ובטוחה !